DA vergelyk Sanral-baas met PW BothaPW Botha (links) en Nazir Alli. Die Suid-Afrikaanse Nasionale Padagentskap (Sanral) se uitvoerende hoof, Nazir Alli, is die hedendaagse PW Botha, het die DA Donderdag gesê. “Paaie is veronderstel om mense te verbind en te integreer,” het Mmusi Maimane, die Gautengse woordvoerder van die DA, gesê. “Wat e-tol gaan doen is om mense te skei en uitmekaar te hou. Alli is vandag se Botha,” het hy tydens ŉ DA-optog teen die e-tolstelsel in Johannesburg gesê. “Ons is hier omdat ons kwaad is, en ons is hier omdat ons ‘n standpunt wil inneem.” Apartheidsera staatspresident PW Botha was veral bekend vir sy outoritêre benadering tot sy regering. Maimane het gesê die ANC-regering het die e-tolstelsel op die land afgedwing. “Vandag sê ons vir hierdie ANC-regering om met trots hul e-tol terug te vat,” het hy gesê. Die e-tolstelsel het Dinsdag op Gautengse snelweë in werking getree. Lees ook: E-tol: Poskantoor moet op sloerstaking gaan